**VZOREC KROVNEGA OKVIRNEGA SPORAZUMA**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Vojko Flis, dr. med. (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150

in gospodarskim subjektom:

     , ki ga zastopa direktor      (v nadaljevanju: stranka sporazuma), identifikacijska številka stranke sporazuma za DDV:      , matična številka stranke sporazuma:      .

**I UVODNE UGOTOVITVE**

**1. člen**

Ta krovni okvirni sporazum (v nadaljevanju: sporazum) sklepajo naročnik in naslednje stranke tega sporazuma:

1. …………………

2. ………………….

3. ………………….

. …………………..

………………………

…………………….

N. ………………….

Naročnik in stranke tega sporazuma ugotavljajo, da je naročnik izvedel postopek oddaje javnega naročila za nabavo blaga **»ZDRAVILA BIOLOŠKA – KASKADNI SISTEM**«, po odprtem postopku v skladu s 40. členom Zakona o javnem naročanju (Uradni list RS, št. 91/15, v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3, objavljen na portalu javnih naročil, datum objave 08.09.2020, številka objave JN005558/2020-B01 in v Uradnem listu EU, datum objave 09.09.2020, številka objave 2020/S 175-422165.

**2. člen**

S tem sporazumom se stranki sporazuma dogovorita o splošnih in posebnih pogojih izvajanja sporazuma.

**II PREDMET SPORAZUMA**

**3. člen**

Stranki sporazuma sklepata ta sporazum za posamezna zdravila (v nadaljevanju: vrsta blaga), opredeljena v Seznamu blaga (v nadaljevanju: Seznam).

Stranki sporazuma se izrecno dogovorita, da bo naročnik v času trajanja tega sporazuma od sklenitelja posamičnega okvirnega sporazuma (v nadaljevanju: izbrani ponudnik) kupoval le tiste vrste in količine blaga, ki jih bo potreboval v tem obdobju.

Količine so okvirne. Naročnik se ne obvezuje izbranemu ponudniku oddati določene količine blaga.

Ponudba, Seznam in dokumentacija v zvezi z oddajo javnega naročila so sestavni del tega sporazuma.

## III IZVAJANJE SPORAZUMA – PREDLOŽITEV PONUDB

**4. člen**

Sporazum se sklepa za obdobje od 01.01.2021 do 31.12.2022.

Naročnik je čas trajanja tega sporazuma razdelil na naslednji obdobji:

* od 01.01.2021 do 31.12.2021 (prvo obdobje),
* od 01.01.2022 do 31.12.2022 (drugo obdobje).

Naročnik bo določen čas pred začetkom drugega obdobja iz predhodnega odstavka tega člena odpiral konkurenco med strankami tega sporazuma tako, da bo stranke sporazuma pozval k predložitvi ponudb za tiste vrste blaga, za katere je sklenjen sporazum. V posameznem obdobju bo naročnik med tistimi strankami tega sporazuma, ki bodo predložile ponudbe, izbral ponudbe posameznih ponudnikov, ki bodo v skladu z merilom iz točke 2.13 Navodil ponudnikom za izdelavo ponudbe predložili pet najugodnejših ponudb posameznega paralelnega zdravila (originalno ali biološko podobno) (velja za skupino 1) oziroma šest najugodnejših ponudb posameznega paralelnega zdravila (originalno ali biološko podobno) (velja za skupino 2), ter z njimi sklenil posamični okvirni sporazum po določilih vzorca posamičnega okvirnega sporazuma iz točke 3 točke 2.3 Navodil ponudnikom za izdelavo ponudbe.

V primeru, da bo naročnik prejel ponudbe za manj kot 5 različnih paralelnih zdravil (originalnih ali biološko podobnih) (velja za skupino 1) oziroma manj kot 6 različnih paralelnih zdravil (originalnih ali biološko podobnih) (velja za skupino 2), bo naročnik sklenil posamični okvirni sporazum za vsa prejeta paralelna zdravila (originalna ali biološko podobna), in sicer s tistimi ponudniki, ki bodo ob upoštevanju merila iz točke   
2.13 Navodil ponudnikom za izdelavo ponudbe predložili najugodnejšo ponudbo za posamezno paralelno zdravilo (originalna ali biološko podobna).

Naročila med sklenitelji posamičnega okvirnega sporazuma se bodo oddajala po kaskadnem sistemu, kot je opredeljen v 4. členu posamičnega okvirnega sporazuma.

Naročnik si prav tako pridržuje pravico, da v primeru spremembe bolnišnične doktrine, brez predhodne najave, iz specifikacije zahtev naročnika umakne določena zdravila, ki jih ne bo več potreboval (ob odpiranju konkurence v Specifikaciji ponudbe s cenami pri določeni vrsti blaga poda pogodbeno količino = 0).

Ponudbe bo treba predložiti v roku in na način, opredeljen v povabilu k predložitvi ponudb za posamezno obdobje.

Odpiranje ponudb za posamezno obdobje bo naročnik izvedel v kraju in času, določenem v povabilu k predložitvi ponudb. Odpiranja ponudb se bodo lahko udeležile le stranke tega sporazuma, ki bodo predložile ponudbo.

Naročnik bo odločitev o oddaji posameznega naročila na podlagi ponovnega odpiranja konkurence med sklenitelji sporazuma objavil na portalu javnih naročil.

Naročnik bo ponovno odpiral konkurenco, za preostali čas do izteka veljavnosti obdobja, med ostalimi sklenitelji sporazuma, v naslednjih primerih:

- če izbrani ponudnik ne bo želel skleniti posamičnega sporazuma;

- če bo naročnik prekinil posamični sporazum z izbranim ponudnikom,

- če bo izbrani ponudnik odstopil od posamičnega sporazuma.

## IV CENE

**5. člen**

Popusti za vrste blaga iz ponudnikove ponudbe so fiksni za čas trajanja posamičnega sporazuma, sklenjenega za posamezno obdobje. Cene za posamezne vrste blaga niso fiksne, temveč se usklajujejo v skladu z Zakonom o zdravilih (v nadaljnjem besedilu: ZZdr-2; Ur. l. RS, 17/14 in 66/19) ob upoštevanju Pravilnika o določanju cen zdravil za uporabo v humani medicini (Ur. l. RS, št. 32/15,15/16, 19/18, 11/19 in 26/20).

Cene iz ponudbe so izražene v evrih. V ceni so zajeti vsi stroški (dobave blaga, špediterski stroški, prevozni, carinski ter vsi morebitni drugi stroški), vsi popusti in rabati ter davek na dodano vrednost. Cene veljajo ddp Centralna lekarna naročnika razloženo.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja sporazuma, se lahko cene iz ponudbe korigirajo izključno v višini nastale davčne spremembe.

Naročnik si pridržuje pravico, da bo v primeru, da ugotovi, da je stranka sporazuma - izbrani ponudnik za blago za posamezno obdobje, v času trajanja tega sporazuma za posamezno obdobje znižala cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s stranko sporazuma - izbranim ponudnikom za blago za posamezno obdobje dogovoriti ustrezno znižanje cene.

## V NAROČANJE BLAGA IN DOBAVNI ROK

**6. člen**

Naročnik bo posamezne vrste blaga, ki jih bo potreboval v času trajanja tega sporazuma, kupoval od izbranega ponudnika na podlagi izstavljenih pisnih naročilnic. Naročnik bo v naročilnici opredelil vrste in količine blaga.

Izbrani ponudnik se zavezuje, da bo blago dobavil najkasneje v roku dveh (2) delovnih dni po prejemu naročila ter da bo po vsakem posameznem naročilu dobavil celotno količino naročenega blaga in da bo odzivni čas 10 delovnih ur od datuma prejetja naročila.

Dobavni rok se lahko v soglasju z naročnikom podaljša, v kolikor pravočasna dobava ni mogoča iz razlogov razglašene epidemije, o čemer mora izbrani ponudik naročnika nemudoma obvestiti. Podaljšanje roka iz tega  naslova je mogoča le v obdobju trajanja epidemije in v skladu z veljavno zakonodajo.

Izbrani ponudnik se zavezuje, da bo trastuzumab dobavljal ločeno od ostalih zdravil, v posebnih zabojnikih, ki bodo ustrezno označeniz oznako »Nevarno zdravilo – Rokuj previdno!«

Blago je treba dostaviti ddp Univerzitetni klinični center Maribor – razloženo v prostore Centralne lekarne naročnika.

Izbrani ponudnik se zavezuje, da bo na svoje stroške poskrbel za odvoz celotne embalaže, ki bo predmet dostave blaga.

**VI PREVZEM BLAGA**

**7. člen**

Naročnik se obvezuje prevzeti naročeno blago v celoti na podlagi e-dobavnice.   
E-dobavnica mora biti napisana v slovenskem jeziku in mora obvezno vsebovati številko naročilnice.

Dobavljeno blago po e-dobavnici mora imeti enak naziv kot naročeno, enako enoto mere in enako kataloško številko.

Dobavljeno blago mora biti označeno s črtno kodo, ki vsebuje podatke o artiklu in črtno kodo, ki vsebuje serijsko številko.

Količinski prevzem blaga se opravi ob prevzemu, kakovostni pa v uzančnih rokih.

## VII KAKOVOST BLAGA

**8. člen**

Kakovost blaga mora ustrezati obstoječim standardom in deklarirani kakovosti na embalaži blaga.

**VIII KRITNI KUP**

**9. člen**

Če izbrani ponudnik ne dobavlja blaga v skladu z določbami posamičnega okvirnega sporazuma in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju oz. stranki sporazuma, stranka sporazuma pa je dolžna naročniku nadomestiti razliko v ceni med ceno iz sporazuma in ceno po kateri je naročnik blago kupil.

Naročnik je dolžan izbranemu ponudniku poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. stranki sporazuma, nato pa lahko izvrši kritni kup, sporazum pa je za to dobavo razdrt.

Šteje se, da je bil izbrani ponudnik o nameravanem kritnem kupu obveščen, če naročnik razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno iz sporazuma je dolžan naročnik dokazati s kopijo računa, po katerem je kritni kup plačal, izbrani ponudnik pa je dolžan razliko odšteti pri izstavitvi prvega naslednjega računa oziroma jo plačati v 8 dneh po izstavitvi bremepisa.

V kolikor je naročnik primoran izvesti kritni kup zaradi neizvedene dobave blaga oz. zamude pri dobavi blaga v skladu s tem sporazumom 5-krat, se šteje sporazum s stranko sporazuma (izbranim ponudnikom) za to vrsto blaga razdrt.

## IX PLAČILNI POGOJI

**10. člen**

Naročnik bo skupno vrednost prejetega blaga, plačal izbranemu ponudniku na transakcijski račun št.      , v roku 60 dni od datuma prejema pravilno izstavljenega računa po prevzemu blaga.

Račun mora obvezno vsebovati celotno številko naročilnice.

Stranka sporazuma mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

V primeru zamude s plačilom bo naročnik plačal zakonske zamudne obresti.

**X SKRBNIK SPORAZUMA**

**11. člen**

Skrbnik sporazuma za naročnika je: …………………………

Skrbnik sporazuma za stranko sporazuma je:

**XI ZAVAROVANJE OBVEZNOSTI**

**12. člen**

V posameznem obdobju bo moral izbrani ponudnik v roku 5-ih dni od podpisa posamičnega okvirnega sporazuma kot instrument zavarovanja predložiti naročniku bančno garancijo oz. kavcijsko zavarovanje za dobro izvedbo pogodbenih obveznosti v višini 5% od vrednosti posamičnega okvirnega sporazuma, če bo vrednost enaka ali višja od 214.000,00 EUR brez DDV.

Veljavnost instrumenta finančnega zavarovanja iz predhodnega odstavka tega člena mora biti še najmanj 10 dni od določenega obdobja veljavnosti posamičnega okvirnega sporazuma.

V primeru unovčitve bančne garancije oz. kavcijskega zavarovanja za dobro izvedbo pogodbenih obveznosti, bo moral izbrani ponudnik unovčeno bančno garancijo oz. kavcijsko zavarovanje ustrezno nadomestiti z novo.

Naročnik bo garancijo unovčil:

* če naročeno blago pri posamezni dobavi ne bo odgovarjalo standardom in kvaliteti,
* stranka sporazuma 5x zaporedoma v roku ne dobavi blaga, razen v primeru višje sile,
* v primeru drugih kršitev tega sporazuma.

**XII SKLENITEV SPORAZUMA IN ODSTOP OD SPORAZUMA**

**13. člen**

Ta sporazum je sklenjen z dnem podpisa naročnika in stranke sporazuma.

Skladno s 1. točko 95. člena ZJN-3 sporazumno podaljšata trajanje tega sporazuma s sklenitvijo aneksa k sporazumu. Aneks lahko skleneta v primeru, če novi postopek oddaje javnega naročila ni zaključen pravočasno, in sicer za čas do zaključka postopka oddaje javnega naročila oziroma sklenitve novega okvirnega sporazuma.

Če je opravljenih več zaporednih sprememb sporazuma (dodatne nabave in podaljšanje veljavnosti sporazuma) velja omejitev 30 % za vrednost vseh sprememb skupaj.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti sporazuma še najmanj šest mesecev oziroma če stranka sporazuma nastopa s podizvajalcem pa tudi, če zaradi ugotovljene kršitve pri podizvajalcu stranka sporazuma ne nadomesti ali zamenja tega podizvajalca, na način določen v skladu s 94. členom ZJN-3 in določili tega sporazuma v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve novega sporazuma o izvedbi javnega naročila za predmetno naročilo. O datumu sklenitve novega sporazuma bo naročnik obvestil stranko sporazuma.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti dan od seznanitve s kršitvijo.

**14. člen**

Naročnik bo vse pripombe v zvezi z izvrševanjem tega sporazuma sporočal stranki sporazuma v pisni obliki. Če stranka sporazuma ne upošteva upravičenih pripomb naročnika, lahko naročnik od tega sporazuma odstopi. O odstopu od sporazuma naročnik pisno obvesti stranko sporazuma.

Naročnik lahko odstopi od tega sporazuma, če stranka sporazuma:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo.

**XIII POGODBENA KAZEN**

**15. člen**

V primeru zamude z izvajanjem pogodbenih obveznosti, po krivdi izbranega ponudnika, lahko naročnik izbranemu ponudniku zaračuna pogodbeno kazen, in sicer 100 EUR z DDV za vsak koledarski dan zamude.

Naročnik pogodbene kazni ne bo unovčil v primeru, ko izbrani ponudnik naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

**XIV PROTIKORUPCIJSKA KLAVZULA**

**16. člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

**XV**  **KONČNE DOLOČBE**

**17. člen**

Pogoji tega sporazuma so veljavni za čas trajanja tega sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**18. člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

**19. člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. ……………………… |
| V      , dne ………………… | V Mariboru, dne ……………..……… |
| Stranka sporazuma: | Naročnik:  UKC Maribor: |
| Direktor: | Direktor UKC:  prof. dr. Vojko Flis, dr. med. |